ক্রিকেট: বার্বাডোজের ক্যারিবিয়ান প্রিমিয়ার লিগ জয়, সাকিবের অবদান কতটুকু?
সাকিব আল হাসানের দল বার্বাডোজ ট্রাইডেন্টস ক্যারিবিয়ান প্রিমিয়ার লিগ বা সিপিএলের শিরোপা জিতেছে। এটি দ্বীপদেশগুলোর টি-টোয়েন্টি প্রতিযোগিতায় সাকিবের দ্বিতীয় শিরোপা।
এর আগেও জ্যামাইকান তালাওয়াসের হয়ে খেলেছিলেন সাকিব, যেটি সিপিএলের শিরোপা জিতেছিল।
বার্বাডোজ ট্রাইডেন্টস ফাইনাল ম্যাচে গায়ানা অ্যামাজনকে ২৭ রানে হারিয়ে সিপিএলে নিজেদের দ্বিতীয় শিরোপা তুলে নেয়।
আগে ব্যাট করে ৬ উইকেটে ১৭১ রান তোলে দলটি।
এই রান তাড়া করতে নেমে পুরো ২০ ওভার ব্যাট করে ৯ উইকেট হারিয়ে ১৪৪ রান তোলে গায়ানা অ্যামাজন।
তাড়া করতে নেমে পুরো ২০ ওভার খেলতে পারলেও থেমেছে ৯ উইকেটে ১৪৪ রান তুলে।
ফাইনালে বার্বাডোজের হয়ে একটু নিচে ব্যাট করেছেন সাকিব আল হাসান।
১৫ বলে ১৫ রান তোলেন সাকিব, এরপর রান আউট হয়ে যান।
গায়ানার ইনিংসে পঞ্চম ওভারে বোলিংয়ে এসে ৫ রান দেন সাকিব। এরপর তাঁকে বোলিং আনা হয় ১৭তম ওভারে।
সেই ওভারে ১৩ রান দেন সাকিব।
সাকিব আল হাসান, ক্যারিবিয়ান প্রিমিয়ার লিগে চূড়ান্ত পর্বে তেমন ভালো না করলেও, বার্বাডোজ ট্রাইডেন্টসের সেরা চারে থাকার পেছনে অবদান ছিল বিশ্বের অন্যতম সেরা এই অলরাউন্ডারের।
সাকিব আল হাসান এই মৌসুমে প্রথম যে ম্যাচ খেলতে মাঠে নামেন সেই ম্যাচে সেন্ট কিটস অ্যান্ড নেভিস প্যাট্রিয়টসের বিপক্ষে বল হাতে ৪ ওভারে ১৪ রান দিয়ে ১ উইকেট নেন এবং ব্যাট হাতে ২৫ বলে ৩৮ রান তোলেন।
দ্বিতীয় ম্যাচে সেন্ট লুসিয়া জোকসের বিপক্ষে ২১ বল খেলে ২২ রান তোলেন, বল হাতে ৪ ওভারে ২০ রান দিয়ে এক উইকেট নেন সাকিব।
তৃতীয় ম্যাচে ৪ ওভার বল করেন ২৫ রান দিয়ে ২টি উইকেট নেন তিনি এবং ১৪ বলে ১৩ রান তোলেন সাকিব।
বার্বাডোজ ট্রাইডেন্টসের কোয়ালিফায়ারে ওঠার ক্ষেত্রে এই ম্যাচগুলোতে জয় বেশ গুরুত্বপূর্ণ ছিল।
সাকিব আল হাসান ওভার প্রতি পাঁচের কম রান দিয়ে নিয়মিত একদম প্রথম ওভার থেকে বোলিং শুরু করে প্রতিপক্ষকে চাপে রেখেছেন।
মোট ৬ ম্যাচে উইকেট পেয়েছেন চারটি, যদিও কোয়ালিফায়ার দুটিতে ও ফাইনালে তেমন ভালো করতে পারেননি সাকিব, শেষ পর্যন্ত তার বোলিং ইকোনমি রেট ছিল ৭.৫০।
প্রথম কোয়ালিফায়ারে সাকিব আল হাসান বল হাতে ৪ ওভারে ৪৬ রান দেন।
দ্বিতীয় কোয়ালিফায়ারে দেন ২ ওভার বল করে ২৭ রান।

সাকিব আল হাসানের দল বার্বাডোজ ট্রাইডেন্টস ক্যারিবিয়ান প্রিমিয়ার লিগ বা সিপিএলের শিরোপা জিতেছে। এটি দ্বীপদেশগুলোর টি-টোয়েন্টি প্রতিযোগিতায় সাকিবের দ্বিতীয় শিরোপা।